Euskal Testuak I

Mendiburu (4)

**JESUS BIHOTZAREN DEBOZIOA. §. III.** **JESUSEN BIHOTZAREN DEBOZIOKO** **ONDASUNETARA DARAMAN** **BIDEA GARBITZEKO** **EGIN BEHAR DIRAN BI GAUZA** **LENBIZIKOA.** **BERE BURUA HILDURATZEA EDO MORTIFIKATZEA**

4. Lenbiziko egin bear dezun gauza, etsai gaixtoa garaitzeko, da zere burua hilduratzea edo mortifikatzea. Ez du etsairik garaituko, ez du izain Zeruko ondasunik, hildura onetan sartu nai ez duenak. *Nerekin edo nere* *ondoren etorri nai duenak* —Jesus onak hitz egiten dizu— *ez dagiela gogo gaixtoak* *eskatzen dion gauzarik: ar beza bere Gurutzea ta jarrai bekit edo betor nere* *ondotik: Gurutzea soñean, ta bere burua begitan arturik ez darraikidana ezin dateke* *nere ikasle edo eskolakoa. Ez nago ni onela ez dabilzanentzat* [(Math. c.10.&16. Luc. c.14. v. 27)]. Santuak orobat hitz egiten dizue; bada neurritu oi dute onaren birtutea daraman hilduraz edo bere buruari ematen dion atsekabearekin. Santua zela norbait esaten ziotenean Loiolako Aita San Ignaziori, ala izain da, eranzun oi zuen, bere buruaren etsai andia bada. Ez da birtuterik jaiotzen nekearekin maneatzen ez den lurrean; ta jaio ta larritu dena ere laster igartzen da, nekeak berak ekartzen ezpadio Zerutik behar duen ura ta janaria.

5. Hildura modu bi dira Zeruko bidean birtuteari laguntzen diotenak: kanpokoa ta barrengoa; edo gorputzarena bata ta bestea bihotzarena. Galtzen bada bata, besteak ez du luzaro irauten. Birtuteak eskatzen duen gorputzaren hildura edo mortifikazioa ar diteke baruz, silizioz, diziplinaz, loa galduz ta beste asko bidez; ta, artzen denean Konfesore onak eman dituen neurriak autsi gabe, garaitzen du alferkeria, izutzen ditu etsaiak ta irabazten ditu askotan beharko dituen graziaren indarrak. Baña austen baditu neurriak, edo egiten badu behar ez bezala, birtuteari lagundu beharrean, kentzen diotza bere oñak.

1. Itzul itzazu batuerara azpimarraturiko zortzi formak, azter itzazu morfologikoki, sintaktikoki, eta komenta itzazu haien gorabehera formal-semantikoak.

2. Egin itzazu testuari buruzko honako ariketa orokorrak:

2.a. Azter ezazu testuan agertzen den izen-deklinabidea, bereizgarriak diren formei arreta berezia emanez.

2.b. Azter itzazu testuan agertzen diren aditz-izenak eta partizipio burutugabeak (marka ezazu morfema berarekin eratzen direla, baina zehaztu itzazu alomorfo bakoitzaren alomorfoa), eta Nor-Nori-Nork saileko aditz laguntzaileak.